Diari Oficial de la Generalitat Valenciana


Sumari del DOGV 5274, del 06-06-2006 (2006/6607)

RESOLUCIÓ de 10 de maig de 2005, de la Direcció General de Qualitat Ambiental, per la qual es designa l'associació Entitat Nacional d'Acreditació. ENAC com a organisme d'acreditació per a la Comunitat Valenciana en l'àmbit del seguiment i la verificació de les emissions de gasos d'efecte hivernacle.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5274

Data del DOGV
:   06-06-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/6607


Organisme emissor
:   Conselleria de Territori i Habitatge

Tipus de document
:   Resolució

RESOLUCIÓ de 10 de maig de 2005, de la Direcció General de Qualitat Ambiental, per la qual es designa l'associació Entitat Nacional d'Acreditació. ENAC com a organisme d'acreditació per a la Comunitat Valenciana en l'àmbit del seguiment i la verificació de les emissions de gasos d'efecte hivernacle. [2006/X6607]  
Vista la sol·licitud de l'associació Entitat Nacional d'Acreditació, en endavant ENAC, a fi de ser designada com a organisme d'acreditació de verificadors d'emissions de gasos d'efecte hivernacle a la Comunitat Valenciana, d'acord amb el que ha regulat el Reial decret 1.315/2005, de 4 de novembre, pel qual s'establixen les bases dels sistemes de seguiment i verificació d'emissions de gasos d'efecte hivernacle, s'informa el següent:  
Primer. En data 23 de novembre de 2005, ENAC va entrar en el registre general d'aquesta conselleria un escrit en el qual sol·licitava formalment ser designat com a organisme d'acreditació de verificadors d'emissió de gasos d'efecte hivernacle a la Comunitat Valenciana conforme al que establix l'article 7 del Reial decret 1.315/2005, de 4 de novembre.  
Segon. En data 1 de desembre de 2005, la Conselleria de Territori i Habitatge sol·licita a ENAC que amplie la documentació aportada d'acord amb l'article 6 del Reial decret 1.315/2005, de 4 de novembre. En dates 17 i 27 de gener de 2006, va entrar en el registre general d'aquesta conselleria la documentació sol·licitada.  
Tercer. En data 31 de gener de 2006, la Direcció General de Qualitat Ambiental remet la sol·licitud d'informe preceptiu en relació amb la designació d'ENAC com a entitat d'acreditació a la Comunitat Valenciana, al president de la Comissió de Coordinació de Polítiques de Canvi Climàtic adjuntant la informació aportada per l'entitat sol·licitant.  
Quart. En data 22 de març de 2006, es rep la comunicació de l'Oficina Espanyola del Canvi Climàtic on ens informava que en data 3 de març s'havia distribuït entre els membres de la Comissió de Coordinació de Polítiques de Canvi Climàtic (CCPCC), tant la documentació aportada per l'entitat sol·licitant com la valoració realitzada per la Comunitat Valenciana en relació amb la sol·licitud d'ENAC. En la dita comunicació s'invitava els membres de la CCPCC a emetre opinió sobre el compliment dels requisits mínims recollits en el Reial decret 1.315/2005 per part d'ENAC i la proposta de designació de la Generalitat, i s'habilitava per a això un termini de quinze dies, indicant així mateix que en cas de no rebre cap comentari ni sol·licituds d'informació complementària transcorregut el termini acordat, es considerarà que no hi ha objeccions a la designació d'ENAC com a entitat d'acreditació a la Comunitat Valenciana.   
Cinqué. En data 5 de maig de 2006, aquesta Direcció General de Qualitat Ambiental rep el correu electrònic per indicació de la directora de l'Oficina Espanyola del Canvi Climàtic, en el qual s'adjunta informe del president de la Comissió de Coordinació de Polítiques de Canvi Climàtic de data 4 de maig de 2006, en el qual s'indica que, el 17 de març de 2006 la directora general de Qualitat Ambiental de la Comunitat de Madrid va remetre un informe on manifestava que no hi ha objeccions a l'esmentada designació. Per part de la resta de membres de la CCPCC no s'ha rebut informe dins del termini establit per a això, per la qual cosa es considera que no hi ha objecció per la seua banda per a dur a terme la designació d'ENAC com a organisme d'acreditació per part de la Generalitat Valenciana.  
Així mateix en el mateix escrit el president de la Comissió de Coordinació de Polítiques de Canvi Climàtic informa favorablement sobre la designació de l'associació Entitat Nacional d'Acreditació-ENAC, amb CIF número G-78373214, com a organisme d'acreditació per a la Comunitat Valenciana quant al seguiment i la verificació de les emissions de gasos d'efecte hivernacle de les instal·lacions incloses en l'àmbit d'aplicació de la Llei 1/2005, de 9 de març, per la qual es regula el règim de comerç de drets d'emissió de gasos d'efecte hivernacle.  
Als anteriors fets s'apliquen els següents  
Fonaments de dret  
Primer. L'article 4 del Reial decret 1.315/2005, de 4 de novembre, definix organisme d'acreditació com aquella entitat, pública o privada, sense finalitat lucrativa, designada expressament per l'òrgan autonòmic competent per a realitzar l'acreditació, o el reconeixement formal, a través d'un sistema d'acord amb el que preveu la Llei 1/2005, de 9 de març, i aquest Reial decret, de la competència d'un verificador per a operar en l'àmbit obligatori de la verificació dels informes sobre emissions de gasos d'efecte hivernacle regulat en l'article 22 de l'esmentada llei.   
Segon. L'article 7 del Reial decret 1.315/2005, de 4 de novembre, establix que l'òrgan autonòmic competent, amb un informe previ de la Comissió de Coordinació de les Polítiques de Canvi Climàtic, a la vista dels estatuts de l'entitat i de la resta de documentació, com també del compliment de les condicions i requisits exigits, podrà designar l'entitat sol·licitant com a organisme d'acreditació en el marc del citat Reial decret, comunicant la resolució corresponent a la Comissió de Coordinació de les Polítiques de Canvi Climàtic.  
Tercer. Les competències en matèria de medi ambient estan conferides a la Conselleria de Territori i Habitatge d'acord amb el Decret 8/2004, de 3 de setembre, del president de la Generalitat, pel qual s'assignen competències a la Presidència de la Generalitat i a les conselleries amb competències executives.   
Quart. Les funcions en matèria de contaminació atmosfèrica estan assignades a la Direcció General de Qualitat Ambiental d'acord amb l'Ordre d'11 d'abril de 2006, de la Conselleria de Territori i Habitatge, per la qual es desenvolupa el Decret 119/2003, del Consell de la Generalitat, pel qual s'aprova el Reglament orgànic i funcional de la Conselleria de Territori i Habitatge, modificat pel Decret 43/2005, de 25 de febrer, del Consell de la Generalitat.  
Cinqué. Quant a l'obligació de resoldre i al contingut de la resolució s'apliquen els articles 42.1 i 89 de la Llei 30/1992, de 26 de novembre, de règim jurídic de les administracions públiques i de procediment administratiu comú.  
Per tot allò adés esmentat, a proposta del cap d'Àrea de Qualitat Ambiental, resolc:  
Primer. Estimar la sol·licitud presentada i, en conseqüència designar l'associació Entitat Nacional d'Acreditació . ENAC, amb CIF G-78373214, com a organisme d'acreditació per a la Comunitat Valenciana en l'àmbit del seguiment i la verificació de les emissions de gasos d'efecte hivernacle.  
Segon. Durant l'exercici de les seues funcions a la Comunitat Valenciana com a organisme d'acreditació ha de complir les condicions i els requisits establits en l'article 6 del Reial decret 1.315/2005, de 4 de novembre, com també les obligacions establides en l'article 8 de l'esmentada norma.  
Tercer. La present designació tindrà vigència mentre es complisquen en tot moment les condicions que van servir de base a la seua designació, i serà revocada o suspesa temporalment per l'òrgan competent de la mateixa Comunitat Autònoma, amb audiència prèvia del mateix organisme d'acreditació, quan aquest incomplisca les condicions que van determinar la seua designació o reconeixement i en els termes que establisca la legislació autonòmica, notificant la corresponent suspensió o retirada de la designació o del reconeixement a la Comissió de Coordinació de Polítiques de Canvi Climàtic.   
Quart. En el marc de la verificació d'emissions de gasos d'efecte hivernacle a la Comunitat Valenciana per part de verificadors acreditats en altres estats membres de la Unió Europea o en altres comunitats autònomes, ENAC informarà l'òrgan competent de la Conselleria de Territori i Habitatge sobre la seua conformitat amb els criteris d'acreditació d'aquests.  
Cinqué. Qualsevol canvi de les condicions que van servir de base a la seua designació ha de ser notificat a aquesta Direcció General de Qualitat Ambiental.   
Sisé. La present resolució no podrà ser invocada per a excloure o disminuir la responsabilitat civil o penal en què l'empresa o els seus representants puguen incórrer en l'exercici de l'activitat autoritzada, i es concedix sense perjudici de les altres autoritzacions i llicències exigibles per l'ordenament jurídic.  
Seté. En tot el no especificat caldrà ajustar-se a totes i cada una de les obligacions establides per la normativa vigent en matèria de comerç de drets d'emissió de gasos d'efecte hivernacle, i aquelles que es dicten en el seu desenvolupament.  
Huité. Notificar tot l'exposat a l'associació Entitat Nacional d'Acreditació . ENAC, objecte de la present designació com a organisme d'acreditació de verificadors d'emissió de gasos d'efecte hivernacle per a la Comunitat Valenciana, com també a la Comissió de Coordinació de Polítiques de Canvi Climàtic.  
Contra la present resolució, que no posa fi a la via administrativa, pot interposar-se recurs d'alçada davant la secretària autonòmica de Territori i Medi Ambient de la Conselleria de Territori i Habitatge, en el termini d'un mes des de l'endemà de la notificació, d'acord amb el que establixen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 10 de maig de 2006.. El director general de Qualitat Ambiental: Jorge Lamparero Lázaro.